د.موسه‌نا ئه‌مین:تا ئێستاش حكومه‌تی هه‌رێم نه‌وت ڕاده‌ستی به‌غداد ناكات، دوو هۆكاری سه‌ره‌كی هه‌یه‌ بۆ دواكه‌وتنی ناردنی موچه‌
" ده‌بێت حكومه‌تی هه‌رێم واز له‌ سیاسه‌تی "ئه‌وه‌ی خۆم بۆخۆم ئه‌وه‌ی تۆش ده‌خۆم " دوو هۆكاری سه‌ره‌كی هه‌یه‌ بۆ دواكه‌وتنی ناردنی موچه‌ی فه‌رمانبه‌رانی هه‌رێم له‌لایه‌ن به‌غداده‌وه‌ "
له‌وتووێژێكی ژیار محه‌مه‌د له‌به‌شی كوردی ده‌نگی ئه‌مریكا د.موسه‌نا ئه‌مین ئه‌ندامی ئه‌نجومه‌نی نوێنه‌رانی عیراق له‌فراكسیۆنی یه‌كگرتووی ئیسلامی كوردستان باس له‌ پرسی موچه‌ و بودجه‌ی هه‌رێمی كوردستان و ئاسته‌نگه‌كانی به‌رده‌می له‌به‌غداد ده‌كات. له سه ره تای وتووێژه كه دا د.موسەنا ئەمین وتی" بەدڵنیاییەوە ئەو ڕێککەوتنانەی کرا کورت خایەن بوو بۆ بودجەی 2019 بوو جارێکی تر ئێستا هێزە سیاسیەکان تێهەڵدەچنەوە بۆ ڕێککەوتنێکی نوێ، ئەو ڕێککەوتنەی کە کرا لە 2019 ڕێککەوتنی پێکهێنانی حکومەت بوو بۆیە جۆرێک لە ئاسانکاری پێشکەش کرا هەم کورد پێویستی بە پیشاندانی ئەو ئاسانکارییانە بوو هەم عادل عەبدولمەهدیش پێویستی بەو "تەنازولانە" بوو بیکات هەرچەندە خۆشی ڕەنگە قەناعەتی بوبێت پێی بەڵام ئێستا ئه و دیمەنە گۆڕاوە بەئاڕاستەی ئەوەی ئێستا فشارێکی سیاسی بەهێز لەناو پەرلەمان دروست بووە لەسەر عادل عەبدولمەهدی و وەزیری دارایی کە بەپێچەوانەی یاسا هەندێک داهاتیان ناردووە بۆ حکومەتی هەرێم، وە حکومەتی هەرێم ئەو "ئیلتیزامە ئیتیحادییانەی" هەیبوو بەرامبەر بەغداد جێ بەجێی بکات چ دەربارەی ڕادەستکردنی نەوەت، وە چ دەربارەی پێشکەشکردنی "حساباتی خیتامی" ئەو سامان و داهاتەی بۆی چووە وە ڕونکردنەوەی پێویستی نەداوە وە ئێستاش نەیداوە، ئەگەر لەڕوی دەقی یاساییەوە سەیری یاسای بودجه ی عیراق بکەین وەک دەقە یاساکە ڕەنگە لەبەرژەوەندی هەرێمی کوردستان نەبوبێت بەڵام لە شێوازی جێ بەجێ کردنیدا ڕەنگە عادل عەبدولمەهدی خۆی لەشێوازی جێ بەجێ کردنیدا ئەو ئاسانکارییانەی بەزیادەوە کردبێتی بۆ هەرێمی کوردستان." د.موسه نا وتیشی" هێشتا نازانرێت چ گۆڕانكاریه ك ڕوده دات، چونكه بارگرژی نێوان هه ولێر و به غداد ڕاسته وخۆ كاریگه ری له سه ر ده بێت وه نازانین نرخی نه وت له بازاڕه كانی جیهاندا چۆن ده بێت؟ كه ئه مه ش كاریگه ری هه یه له سه ر داهاتی عیراق، وه ئه وه ش نازانرێت چ قه یرانێكی ئه منی له ناوچه كه دا ڕوده دات؟ ، یا چ شكستێك چاوه ڕێی حكومه ته كه ی عادل عه بدولمه هدی ده كات؟ كه لێپێچینه وه له خۆی و حكومه ته كه ی بكرێت چونكه خه ڵكانێك هه ن كه چاوییان بڕیوه ته گه ڕانه وه بۆ پۆستی سه رۆك وه زیران ئه مانه هه مووی هۆكارن كه ناتوانرێت بوترێت 2020 بودجه ی عیراق و هه رێم هه مان شت ده بێت؟ به ڵام به حوكمی ئه و ئاماژانه ی كه هه ر له سه ره تاوه هه یه هه روه ك وتم ئه و ئاسانكاریه ی بۆ هه رێمی كوردستان كرا ئێستا له به غداد ئه و ئاماده ییه سیاسیه نیه به ڵكو ده نگی دژی هه رێمی كوردستان دروست كراوه ." بۆچی ئه و دۆخه گرژه له به غداد به رامبه ر هه رێم هه یه ؟ له وه ڵامدا د.موسه نا ئه مین ده ڵێت" ئه گه ر ئێمه ڕاستگۆ بین به ڵێ حكومه تی هه رێم "ئیلتیزاماتی ئیتحادی" خۆی به رامبه ر به غداد جێ به جێ نه كردووه ئه وه یه وایكردووه ڕێگایه كی دۆزیوه ته وه بۆ ئه و خه ڵكانه ی ده یانه وێت گێچه ڵ به كورد بكه ن وه ده یانه وێت له و ڕێگایه شه وه هه تا گێچه ڵ به سه رۆك وه زیرانی عیراقی-ش بكه ن." كه‌واته‌ به‌كورتی هۆكاری دواكه‌وتنی ناردنی به‌شه‌ موچه‌ و بودجه‌ی هه‌رێم چیه‌ له‌به‌غداده‌وه‌؟ د.موسه نا ئه مین ده ڵێت" یه كه م حكومه تی هه رێم "ئیلتیزاماتی ئیتحادی" جێ به جێ نه كردووه ، دووه م ته وژمێكی گێچه ڵكردن ئێستا به كورد و عادل عه بدولمه هدی له به غداد بازاڕی گه رمه ، ئه م دوو هۆكاره بۆته هۆی ئه وه ی كه ناردنی موچه ی فه رمانبه ران له به غداده وه دوابكه وێت." هه روه ها د.موسه نا ده شڵێت" ئه وه ی پێویسته ئێستا له سه ر حكومه تی هه رێم بیكات ئه وه یه ، یه كه م واز له و سیاسه ته بهێنێت كه "ئه وه ی خۆم بۆخۆم ئه وه ی تۆش ده خۆم" ئه مه سه رناگرێت ده بێت به شه فاف و ڕوون و ئاشكرا بۆ ڕای گشتی عیراقی و كوردستانیش بڵێ بۆچی نه وت "ته سلیم" ناكات، له وانه یه ئێمه وه ك سیاسی هه ندێك پرسیارمان كردبێت و ده یزانین وه هه ندێك سه ركرده ی عیراقیش ده یزانێت ئه وه یه كه به هۆی ئه و گرێبه سته درێژخایه نانه ی هه رێم كردویه تی له گه ڵ كۆمپانیاكانی نه وت، هه رێم كه وتۆته ژێر قه رزێكی زۆر بۆیه ناتوانێت نه وت ڕاده ستی به غداد بكات." د. موسه نا ئه وه شی وت" تا ئه م ساته ش كه قسه ی تێدا ده كه م حكومه تی هه رێم نه وت ڕاده ستی به غداد ناكات هۆكاری ڕاده ست نه كردنه كه شی "به نیوه ناچڵیه " وه ك وتم وه ك پێویست هۆكاره كه ی نه به ئێمه نه به حكومه تی فیدراڵی نه به ڕای گشتی نه وتراوه كه له سه ر چ بنه مایه ك هه رێم ئیلتزام ده كات یا نا وه بۆچی نایكات؟وه ناكرێت به م شێوه یه به رده وام بێت حكومه تی هه رێم ویستویه تی ئه م سیاسه ته په یڕه و بكات هه موو داهاته كانی خۆی بۆ خۆی بێت و له بودجه ی عیراقیشدا به شداری نه كات له هه مانكاتدا داهاتیشی لێوه ربگرێت ئه مه سیاسه تێكه بۆ كورد ناچێته سه ر و "مه نتیق" نیه وه ئێمه ی په رله مانتارانیش ناتوانین ئاوا به رگری بكه ین ئه گه ر ئێمه ده وڵه تێكی سه ربه خۆ نین و به شێكین له عیراق ده بێت ئیلتیزامه كانی خۆمان به پێی ده ستور ڕه چاوی ئه و بابه ته ی تێدا بكه ین ئه بێت حكومه تی هه رێم قه ناعه ت به ڕای گشتی بكات تا ئه و ڕای گشتیه فشار بۆ سه ر په رله مانتاران و سه رۆك وه زیران دروست نه كات چونكه تا ئێستا سه رۆك وه زیران هه ڵوێستێكی باشی هه یه سه باره ت به كورد."